15.9.2023
SK
Úradný vestník Európskej únie
L 228/219
(123) Navyše s ohľadom na „usmerňujúce stanovisko k podpore špičkového rozvoja petrochemického a chemického priemyslu v rámci 14. päťročného plánu“ obchodná komora CCCMC a spoločnosť Xinjiang XLX tvrdili, že Komisia nezohľadnila skutočnosť, že i) ide o usmerňovací dokument, nie záväzný predpis, v ktorom by sa stanovovali podrobné povinnosti alebo pravidlá pre dotknuté odvetvia, ani to, že ii) obsahuje ciele alebo zámery, ako je „v plnej miere využívať rozhodujúcu úlohu trhu pri prideľovaní zdrojov, lepšie podporovať úlohu vlády“ alebo „vytvoriť legalizované a internacionalizované podnikateľské prostredie orientované na trh“, ktoré sú v rozpore so závermi Komisie o deformáciách.
Takisto čo sa týka päťročných plánov citovaných Komisiou, obchodná komora CCCMC a spoločnosť Xinjiang XLX vzniesli námietky proti výkladu systému plánov v Číne zo strany Komisie, pričom poukázali na to, že z uvedených päťročných plánov nevyplýva, že by verejné orgány presadzovali záväzné rozhodnutia, ale skôr to, že cieľom päťročných plánov je objasniť príslušné zodpovedné strany, kým ako úloha orgánov verejnej správy sa osobitne stanovuje „vytvorenie priaznivého politického, inštitucionálneho a právneho prostredia“, čo je úloha orgánov verejnej správy všade na svete vrátane v EÚ.
V rovnakom zmysle obchodná komora CCCMC a spoločnosť Xinjiang XLX zopakovali tvrdenie, že podľa usmerňujúceho stanoviska k podpore špičkového rozvoja petrochemického a chemického priemyslu v rámci 14. päťročného plánu sa ponecháva na čínskych podnikoch, aby prijali primerané opatrenia na transformáciu a modernizáciu odvetvia, a to spôsobom podobným priemyselným politikám EÚ.
Obchodná komora CCCMC a spoločnosť Xinjiang XLX ďalej tvrdili, že Komisia sa nezaoberala predtým vznesenou námietkou, že podľa zistenia Odvolacieho orgánu vo veci USA – vyrovnávacie opatrenia musí existenciu deformácií cien vyplývajúcich zo zasahovania vlády stanoviť a primerane vysvetliť prešetrujúci orgán vo svojej správe.
Obchodná komora CCCMC a spoločnosť Xinjiang XLX to považuje za požiadavku, aby Komisia predložila aktuálne faktické údaje a podrobnú analýzu údajného zasahovania čínskej vlády, ktoré vedie k následným účinkom na trhu a tlačí na správanie na úrovni výrobcov.
A napokon obchodná komora CCCMC a spoločnosť Xinjiang XLX zdôraznili svoje stanovisko, že Komisia má povinnosť predložiť dôkazy o konkrétnom výkone akýchkoľvek vládnych právomocí zasahovať do trhu s melamínom, čo viedlo k skutočnej a preukázateľnej deformácii tvorby cien príslušných výrobcov melamínu, a že Komisiou spomínané plány čínskej vlády, usmerňujúce stanoviská alebo iné politické iniciatívy čínskej vlády nemožno považovať za rovnocenné so skutočným zasahovaním vlády.
(124) Tieto tvrdenia nemohli byť akceptované.
Pokiaľ ide o to, že Komisia čerpá zo správy, a o skutočnosť, že táto správa bola uverejnená v roku 2017, Komisia opakuje svoje stanovisko vysvetlené v odôvodnení 116.
Komisia navyše pripomína, že rozhodnutie týkajúce sa prítomnosti výrazných deformácií podľa článku 2 ods.
6a základného nariadenia nezávisí od existencie správy a už vôbec nie od dátumu jej uverejnenia.
Komisia ďalej konštatuje, že základné axiómy čínskeho hospodárstva, ako je paradigma socialistického trhového hospodárstva, systém plánovania alebo vedúca úloha Komunistickej strany Číny v hospodárstve, v spojení s prítomnosťou strany v jednotlivých účastníkoch trhu zahŕňajúcou právomoc zasahovať do manažérskych rozhodnutí sa od uverejnenia správy nezmenili a sú pravdepodobne ešte zreteľnejšie.
Hoci zistenia uvedené v správe sú teda naďalej z veľkej časti platné, Komisia ich v každom prípade v rámci súčasného prešetrovania doplnila o ďalšie dôkazy, ako sa podrobne uvádza napríklad v odôvodneniach 76, 77, 79 a 80 a v odôvodneniach 84 až 86.
Vzhľadom na uvedené skutočnosti je neopodstatnené aj tvrdenie obchodnej komory CCCMC a spoločnosti Xinjiang XLX týkajúce sa povinnosti Komisie aktualizovať správu v súlade s článkom 2 ods.
6 písm.
c) základného nariadenia, keďže Komisia skutočne preskúmala príslušné okolnosti súvisiace s existenciou výrazných deformácií osobitne na účely tohto prešetrovania, pričom zohľadnila najnovšie dostupné dôkazy (82).
(125) Čo sa týka podobností medzi čínskymi politickými dokumentmi a priemyselnými stratégiami EÚ, na ktoré poukázali obchodná komora CCCMC a spoločnosť Xinjiang XLX, Komisia konštatuje, že strany neuviedli žiadne dodatočné tvrdenia okrem toho, že trvali na údajnej relevantnosti priemyselných politík EÚ v súvislosti pre posúdenie výrazných deformácií v Číne podľa článku 2 ods.
6a základného nariadenia.
V dôsledku toho Komisia opakuje svoj postoj vyjadrený už v odôvodnení 115.
(126) Pokiaľ ide o skupinu tvrdení týkajúcich sa toho, do akej miery sú čínske politické dokumenty, na ktoré sa odvoláva Komisia, ako napríklad dokumenty citované v odôvodneniach 84 až 86, usmerňovacími dokumentmi, do akej miery povaha čínskeho systému plánovania a hospodársky charakter majú za následok záväzné rozhodnutia verejných orgánov a do akej miery príslušný politický dokument ponecháva prijatie primeraných opatrení na jednotlivých podnikoch, Komisia konštatuje, že obchodná komora CCCMC a spoločnosť Xinjiang XLX prehliadajú jednoznačné požiadavky uvedené v príslušných čínskych politických dokumentoch, ktoré majú prijímajúce orgány (82) Tento prístup potvrdil Všeobecný súd vo svojom rozsudku z 21. júna 2023 vo veci Guangdong Haomei New Materials a Guangdong King Metal Light Alloy Technology/Európska komisia, T-326/21, EU:T:2023:347, bod 104.